חוק שוויון זכויות לאנשים עם מוגבלות (תיקון מס' 15), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2577, עמ' 1194, 2016-08-16T00:00:00+03:00
התיקון קובע את שיעור הייצוג המינימלי של אנשים עם מוגבלות לגבי גופים ציבוריים כגון משרדי הממשלה ויחידות הסמך, הכנסת, צבא הגנה לישראל, משטרת ישראל, שירות בתי הסוהר, רשויות מקומיות ותאגידים וגופים ציבוריים אחרים. 
בגוף ציבורי שמעסיק 100 עובדים לפחות, 5% מקרב עובדיו יהיו אנשים עם מוגבלות משמעותית. גוף ציבורי שלא עמד ביעד הייצוג, יכין ויפרסם תכנית שנתית לקידום שילובם של אנשים עם מוגבלות בתעסוקה. תכנית כאמור תכלול הוראות לעניין העדפה מתקנת, ייעוד משרות ופנייה לגורמים העוסקים בשילובם של אנשים עם מוגבלות. נציבות שוויון זכויות לאנשים עם מוגבלות תהיה רשאית לתת צו לכל מעסיק המחייב מסירת מידע לעניין שיעור ייצוגם של אנשים עם מוגבלויות, וכן לתת למעסיק שהוא גוף ציבורי צו ייצוג הולם שלא פרסם תכנית כאמור או שלא יישם את התכנית. הפרתו של הצו תהווה עבירה פלילית. ונקבעו לעניין שירות המדינה לנציב שירות המדינה הסמכויות בעניין, וכן חויב כל משרד למנות ממונה ייצוג הולם. הוראות מיוחדות נקבעו בחקיקה לגבי צה"ל, המשטרה, השב"ס ומגן דוד אדום. כמו כן, חויב כל גוף ציבורי המעסיק יותר מ-25 עובדים חייב למנות ממונה על ייצוג הולם של אנשים עם מוגבלות.